Morsian Karkuteillä (TV-jakso)

***Morsian Karkuteillä*** (englanniksi The Runaway Bride) oli BBC Wales -aikakauden toinen jouluspesiaali. Tämä jakso oli ensimmäinen sitten vuoden 2005, jossa Tohtorin matkakumppani vaihtui.

## Kuvailu

Donna Noble valmistautuu sanomaan tahdon, kun outo valoilmiö imaisee hänet mukaansa alttarilta. Tardisissa vastassa oleva Tohtori kuulee kunniansa, vaikka hän on tapauksesta aivan yhtä ihmeissään.

## Juoni

Donna Noble valmistautuu astelemaan kirkon käytävää pitkin odottavan sulhasensa Lance Bennettin luo jouluaattona. Puolivälissä käytävää hänet ympäröi kultainen hehku. Hän hajoaa energiapilveksi, joka lentää suoraan katosta läpi.

Avaruudessa oleva Kymmenes Tohtori kiertää supernovaa ja on juuri jättänyt jäähyväiset Rose Tylerille, kun hän näkee Donnan TARDISissa. Hän on äimän käkenä kuinka hän päätyi TARDISin kyytiin.

Donna on todella ärsyyntynyt siitä että hänet varastettiin omista häistään ja syyttää Tohtoria ,vaatien vastauksia. Hän riuhtaisee ovet auki ja tuijottaa tähtienväliseen avaruuteen. Näkemästään selvittyään hän tajuaa Tohtorin olevan avaruusolento ja näkemänsä olleen totta. Tohtori ei saa pähkäiltyä kuinka Donna on päässyt TARDISin kyytiin sillä aikaa kun Donna vaatii päästä takaisin kirkkoon. Hän huomaa Rosen paidan ja syyttää Tohtoria muidenkin naisten nappaamisesta. Tohtori kertoo hänelle, että se kuului hänen ystävälleen, joka on nyt poissa.

Tohtori yrittää päästä Chiswickin kirkkoon, mutta laskeutuu vahingossa TARDISilla Oxford Streetille. Donna kutsuu häntä marsilaiseksi ja ryntää ulos ja yrittää soittaa perheelleen sillä aikaa kun Tohtori ihmettelee kuinka hän on päässyt kyytiin. Donna yrittää saada taksia, mutta taksikuljettajat luulevat, että hän on pukeutunut naamiaisasuun ja on humalassa. Hän tajuaa, että hänellä ei ole lainkaan rahaa mukana, joten Tohtori ottaa hieman rahaa lähellä olevasta raha-automaatista.

Tohtori huomaa tutunnäköisiä maskiin pukeutuneita Joulupukkeja. Ne ovat viimejouluisia robotteja, suunnaten heidän soittimiksi naamioidut aseensa kohti häntä. Hän harhauttaa heitä käyttäen äänimeisseliään raha-automaattiin joka alkaa sylkeä rahaa ilmaan. Hän lähtee etsimään Donnaa, mutta näkee hänet astumassa sisään taksiin, jota ohjaa robottijoulupukki. Pian Donna tajuaa, että taksi ei olekaan viemässä häntä kirkkoon ja näkee Tohtorin jahtaamassa taksiaan TARDISillaan moottoritiellä. Tohtori onnistuu pelastamaan Donnan taksista, mutta TARDIS on kärsinyt ajojahdissa, eikä hän pysty käyttämään sitä vähään aikaan.

Tohtori antaa Donnalle biovaimentimen, jotta Joulupukit eivät pysty jäljittämään häntä. Hän yrittää oppia lisää Donnasta. Saatuaan selville, että Donna missasi Sycoraxin viimejouluisen invaasioyrityksen (oltuaan krapulassa), hän kuulee, että Donna työskentelee H.C. Clements-turvafirmalle, jossa hän tapasi tulevan sulhasensa Lancen. Tohtori vie Donnan hänen hääjuhliinsa, missä Lance tanssii Nerysin kanssa. Donna on pöyristynyt siitä että hänen sukunsa ja ystävänsä viettävät juhlia ilman häntä, ja alkaa tapella äitinsä ja sukunsa kanssa. Huuto jatkuu siihen asti kunnes Donna purskahtaa itkuun - samalla vinkaten Tohtoria kohti. Juhlat jatkuvat, ja tanssiessaan Tohtori huomaa naisen, jolla on blondit hiukset ja tulee alakuloiseksi, sillä nainen muistuttaa hänestä Rosea. Sitten hän lainaa matkapuhelinta etsiäkseen tietoa H.C. Clementsistä. Hän saa selville, että yhtiö on, tai oikeastaan oli, Torchwood Instituutin omistuksessa. Hääkuvaajan videomateriaalista hän saa selville, että hänet siirrettiin Huon-partikkelien avulla, eli energiamuodolla, jota ei ole ollut olemassa miljardeihin vuosiin. Tohtori tajuaa, että Huon-partikkeleita ei voi naamioida biovaimentimen avulla. Hän tarttuu Donnaan ja he juoksevat ulos halliin, joka on täynnä Joulupukkeja. Hän tajuaa, että joulukuusia on muokattu, jolloin kuusenkoristeet lentävät juhlaväkeä kohti. Käyttäen häätilaisuuden äänijärjestelmää ja äänimeisseliään Tohtori karistaa Joulupukit kannoiltaan ja jäljittää niiden ohjaajan tähdenmuotoiseen avaruusalukseen, joka leijuu kaupungin yllä, kunnes kadottaa signaalin.

## Näyttelijät

* Tohtori - David Tennant
* Donna Noble - Catherine Tate
* Keisarinna - Sarah Parish
* Lance Bennett - Don Gilet
* Geoff Noble - Howard Attfield
* Sylvia Noble - Jacqueline King
* Kirkkoherra - Trevor Georges
* Taksikuljettaja - Glen Wilson
* Nerys - Krystal Archer
* Rhodri - Rhrodri Meiler
* Pikkutyttö - Zafirah Boateng
* Robottijoulupukki - Paul Kasey

## Viittaukset

### Yksilöt

* "Herra Saxon" määrää seittitähden tuhottavaksi.
* Donnan hääpuku on Chez Alisonilta.